Srňacie

Srňacie je mestská časť Dolného Kubína, pôvodne samostatná malá oravská horská obec, nachádzajúca sa približne 5 km východne od centra mesta v Oravskej vrchovine.

Dejiny 
Známa bola už koncom 14. storočia. Bol to panský majer Zmeškalovcov, potom Okoličániovcov. Do roku 1949 (iné zdroje uvádzajú 1971) sa jednalo o samostatnú obec.

Staršie názvy: Szrnyacze, Srnacze (1773), Srnyacze (1786), Szrnyacze, Srňacé (1808), Szrnace (18631913), Srňacie (19201971).

Kultúra a zaujímavosti

Pamiatky 
 Dedinská zvonica, otvorená drevená stavba na pôdoryse štvorca s malou drevenou nadstavbou so stanovou strechou z konca 19. storočia.
 Súbor ľudových domov, ide o jednopodlažné zrubové stavby na pôdoryse obdĺžnika so sedlovou strechou s podlomenicou, niektoré majú štít ukončený kuklou. Najčastejšie pochádzajú z 19. a začiatku 20. storočia. Pamiatkovo sú chránené objekty číslo 10 a 11. a objekt zrubovej sýpky.

Referencie

Externé odkazy 
 Oficiálna stránka mesta Dolný Kubín
 Popis mestskej časti Srňacie na webe miestneho občianskeho združenia Femina]

Mestské časti Dolného Kubína
Slovenské obce zaniknuté zlúčením